Tutlayt taqbaylit d tin yellan s umata d timawit, tebḍa ɣef waṭas n tantaliwin tebḍa deg trakalt ɣezzifen imi teṭṭef amur ameqqran deg Tferka n Ugafa, maca imi ur d-llint ara tezrawin tussnanin s waṭas i d-yettmeslayen fell-as, teqqim kan d ccfawat, alammi i d-tebda tira deg unekcum n urumi amharsan dɣa akken ad yissin tutlayt, tin ɣer-s ad ṭṭfen tamurt, ihi tekcem tutlayt n tmaziɣt ɣer wannar n tira, dɣa llant tezrawin yettwaxedmen sɣur imassanen n tmurt. Tizrawin-a ass-a nufa-tent d tiliwa iseg d-ntekkes amawal n tutlayt taqbaylit. Taqbaylit tebḍa d timeslayin, yezmer deg yiwet n temnaḍt ad nnaf yella umgired gar yimsiwal, ɣef waya ilaq leqdic fell-as ugar. Iwakken ad tennerni, yewwi-d lḥal ad nesdukel amawal n yal tamnaḍt, akken ad nesɛu amawal agrumman n tutlayt n taqbaylit, annect-a ad aɣ-yeǧǧ ur nesseqdac ara awalen ireṭṭalen s waṭas.